mteb/NusaParagraphTopicClassification huggingface dataset:
Siapè dah nyang kagak kênal amè Feeding Frenzy? Rilis padè 2004, gim kêmbangan PopCap Games êni ngunjukin pêgimanè rantè madangan têrjadi di alam liar. Êlu padè nyang maènin gim êni bakal dikasih gawèan buat ngêndaliin sêbuah ikan bêrnamè Andy. Êlu padè dikuduin buat ngêgarês ikan-ikan nyang lêbih kêcit. Mangkin banyak ikan nyang êlu padè garês, mangkin gêdé jugè awak Andy êni. Tapi, êlu padè kudu têtêp waspadè wayah bêburu ikan karna kagak jarang gè bakal adè ikan lêbih gêdé nyang pèngèn ngêgarês êlu padè. Kalu ikan nyang êlu padè kêndaliin udèh tumbuh gêdé, êlu padè bisè ngêgarês ikan-ikan nyang sêbêlonnyè pèngèn ngêmangsè êlu padè. Sêlaèn ngêdapêtin kêrêsêpan, êlu padè nyang maèn gim êni bisè ngêtauin jênis-jênis ikan nyang bêlon êlu padè kêtauin sêbêlonnyè.
Buat yang demen banget makan ama sambel, kudunya wajib banget dah tuh nyimpen sambel. Daripade capek ngulek tiap hari mending bikin sekalian banyak terus simpen dah di lemari pendingin. Cara bikinya juga gampang banget, siapin cabe, bawang merah, bawang putih, kemiri, tomat, terasi. Bahan-bahan yang disiapin trus di ulek dah ampe alus, abis ntu siapin minyak di atas kuali buat masak tuh sambel. Sambel di tumis tuh ampe mateng, nah boleh ditambahin daon salam, sereh juga biar makin sedep dimakannye. Nah kuncinye, biar sambel bisa disimpen biar lama tuh sambel masak ampe tanek. Sambel yang udah mateng bisa di taro ke dalem tempat trus tunggu dingin dulu baru bisa dimasukin ke dalem lemari pendingin. Sambel bikinan sendiri pastinye lebih hemat karna lebih murah.
Doel lagi demen-demennye ngeliatin tren pasar di media sosial, nih. Die ngamatin, dari dulu ampe karang, ade atu produk nyang ade bae nyang jual, terus pasarnye rame. Enih behubungan ame hobi, sih. Biasenye orang-orang nyebutnye photocard ato disingkat PC. Doel mikir, oke juge jualan beginian. Soalnye, tiap ade nyang ngepromosiin di Twitter ato Instagram-nye, ade bae nyang nawar mao beli. Akhirnye, die ngedalemin soal PC enih. Makan waktu lumayan lame, sekitar seminggu kurang, die baru ngarti flow-nye. Akhirnye, Doel mutusin buat beli beberape PC nyang harganye lumayan mure dan die temuin setelah nyelem ke banyak akun Twitter ame Instagram. Ntar, kalo grup enih ngeluarin album baru, die bakal jual-jualin lagi PC-nye. Biasenye nyang kek ginih-ginih untung, soalnye hargenye jadi naek! Buat platform jualannye, die ude rencana bakal promosiin di Twitter, Instagram, ame Shopee; ngikut penjual-penjual nyang laen. Moga aje, dah, ngoleksi hobi enih jadi becuan buat die.
Selaen bisa maenin alat musik tradisional, kite mesti bisa jaga ama ngerawat tuh alat musik. Karena kan sayang kalo kite kaga jaga bae-bae. Nanti salah-salah taro bisa rusak tuh alat musik. Biasanye pan alat musim buatnye dari bahan dasar kayu, jadi bener-bener harus diperhatiin. Mangaknye, aye suka bersihin trus rawatin tuh alat musik tradisional nyang udeh puluhan tahun disimpen. Dari masa ke masa tuh alat musik selalu diperhatiin karena emang udeb jadi pesen turun temurun. Banyak juga orang nyang pada maen ke rumah tuh nanya kok bisa nyimpen alat musik kok apik banget gitu, pan aye mikirnye kan warisan nyang kaga ternilai harganye jadi ayo sama- sama kita rawat.
Minuman yang seger, mengandung banyak manfaat untuk tubuh, lebih tepatnye buat tenggorokan biar plong adem. Apalagi di musim yang tak menentu, terutama kalo lagi musim panas ntu wajib kite jaga tenggorokan biar ga kering. Adem sari memberikan terobosan baru tinggal glek diminum aje, kalo tempo dulu kan ntu minuman kudu dikasih aer diaduk aduk baru dah diminum, kalo sekarang dijualin botolan udeh jadi tinggal minum, walaupun yang kemasan sachet serbuk masih ade, tetapi di minimarket udeh dijualin dah ntu minuman adem sari yang botolan. Warna botolnye ijo, ada rasa yang original, dan ada juga yang madu. Rasanye bener-bener enak, dan nyegerin, pokoknye ajib banget dah, bikin tenggorokan jadi plong enak bet dah.
Nah kalo mau coba diet alpuket juga ada hal-hal nyang mesti diperhatiin supaya dietnye berjalan dengan aman dan sesuai. Diet alpuket bisa buat sarapan, makan siang bisa, makan malem bisa, dan buat cemilan juge bisa. trus pilih jamnya tuh karna kalo dari pagi ampe malam makan alpuket kan bosen juga. Kalo bosen ganyem buahnya doang, alpuket bisa dicampur ama roti, dicampur ama sayuran, trus di jus ama buah ato ga sayuran laen. Alpuket emang kaya asem lemak tak jenuh tunggal, serat, kalium, ama vitamin K tapi ganyemnye juga jumlahnye mesti cukup. Soalnye kalo kebanyakan juga kaga bae, kandungan kalorinya ade 182 jadi kalo kebanyakan bukan malah diet tapi malah gedein badan.
Kawasan Pêngalèngan punyè banyak têmpat wisatè hits, salèh atunyè adalah Situ Cilêunca. Situ Cilêunca bêrlokasi di Dèsa Wanasari, Pêngalèngan, Bandung. Danau sêlêga 1.400 hèktar êni bêradè di kêtinggian 1.550 mdpl. Jadi, pêngunjung nyang mao kê sono disaranin makè pakèan têbêl karna hawanyè adêm bangêt, apèlagi kalo kê sononyè pagi butè sêbêlon matèari têrbit. Kêdalêman danau êni ampir 17 mètêr. Aktipitas aèr nyang bisè dilakuin di sêkitar sono adalah naèk pêrahu kêliling danau amè mancing. Pêmandangan alamnyè boto bangêt. Kondisi alamnyè jugè masing cukup têrawat. Banyak pu'un rindang nyang ngêjè udarè di sêkitarnyè têrasè sêgêr. Têmpat wisatè êni bakal bikin ati têntrêm, urup buat nyang mao nênangin ati amè pikiran.
Emak aye kalo ude pagi terus ngrencanain masak tu udh rada ribet dah, die suke bingung, adek ane ide klo emak ane masak seafood. akhirnye emak aye oke terus beli bahannye, emak aye tu sebenernye kurang gape masalah masak chinese food ya maklum aja dah orang jaman dulu masaknya ga suka nyang ribet masak nyang simple aje, dan nyang paling penting kagak makan biaye banyak, kalo masak seafood kan bahanye aje ude mahal banget,  belanje cumi, udang, daging sapi, daging ayam dan bahan lainnye aje kagak cukup 100rb, klo masak biase kaya tumis kangkung, tempe goreng ame ikan asin ga sampe biaya mahal.
Orang kantoran, walopun mungkin kantornye beda, perusahaannye beda, bidangnye beda, tapi uniknye mereka punye karakteristik nyang mirip-mirip. Enih karakteristik bisa bangat jadi pembeda antara orang nyang kerjanye di kantor ame kagak. Petame, biasenye ntu orang tipenye pemimpin gitu. Pribadinye demen bangat kalo didengerin, dipecaye, ame dihormatin ame rekan-rekan sekitarnye. Kedue, ade orang nyang karakteristiknye mikromanajer ato demen bangat ngawasin orang, bahkan suke ampe "ketat" bangat gituh. Ketige, orangnye penuh semanget. Biasenye nyang ginih demen bangat kerje ame tim dibanding ndirian, terus demen ngomong, ame sering ngelakuin hal spontan bari ngelakuin hal laen ato bahasa anak jaman karang, mah, multitasking. Keempat, ade orang nyang karakteristiknye sistematis, jadi kudu pokus ngerjain atu kerjaan sebelon pindah ke kerjaan laen.
Nyang namanye olahraga, kagak perlu lah ampe nyusahin diri ato ngeluarin duit seabreg. Kalo kate nakes dari Rume Sakit Umum Daerah Kajen Kab. Pekalongan, sih, di rume juge bisa bikin badan sehat bugar. Salah satu nyang paling gampang dilakuin, kagak butu duit seabreg, ame pasti bangat semue orang punye alatnye ntu olahraga duduk-bediri. Iye, gerakannye cuman duduk, terus bediri, duduk lagi, bediri lagi, gitu be diulang-ulang. Alatnye cuman butuh atu kursi aje, tapi kalo bisa jan nyang ade senderannye. Soalnye, peraturan olahraga kecil enih, ente kagak bole nyender, posisi badannye tegak, posisi perut ditarik ke depan, ame tatapan lurus ke depan. Harus sigap gituh postur badannye. Kalo udeh, bisa tuh mulai duduk-bediri pake durasi masing-masing posisi 3 detik. Cobain, dah, bagus buat pernapasan ame otot-otot kaki.
Abis bikin ramuan buat nyehatin pernapasan, kita bikin ramuan lagi. Kali ini, kita bikin ramuan yang nama kerennya ramuan detoks rahim. Mirip-mirip ama ramuan sebelomnya, tapi ramuan ini lebih lengkep bahan-bahannya. Kita pake lima rempah-rempah. Ada jahe, kapulaga, kayu manis, tumbar, cengkeh, ama madu. Kalo bisa, kita pake jahe merah. Kalo kagak ada, pake jahe yang biasa juga kaga papa. Jahe diparut terus taro di gelas. Taroin juga bahan laen, selaen madu. Kita didihin aer di gidir. Kalo udah mendidih, tuang ke gelas yang udah ada rempah-rempahnya. Diemin ampe udah anget, baru tuangin madu. Ramuan siap disruput. Kita bisa minum ini rutin biar rahim kita sehat. Baeknya, kita juga tetep jaga makanan, kagak makan yang macem-macem. Moga-moga kita kagak jadiin aus buat pawadan beli minuman yang bikin penyakit.
Waktu Desember dua taon yang lalu, aye punya pengealaman liburan yang berkesan bareng keluarga aye di vila batu. Iye, vila batu. Jadi bangunan entu vila dibuat dari batu. Di dalemnye pun mayoritas terbuat dari batu, mulai bangku-bangku panjangnye, meja ngebadog, meja dapur, tangga, lantai kamar mandinye, dinding kamar mandinye, westafel, dan laennye. Intinye, unik bener deh. Nah kagak entu doang yang bikin ini villa unik, bisa dikate, mayoritas bangunan batu ini dikelilingin kaca tembus pandang. Jadinye, kite bisa liat pemandangan ijo walaupun dari dalem entu vila! Di sekitar entu vila batu tentunye banyak pohon cemara yang julang tinggi. Pokoknye vila dan pemandangan di sono bagus bener deh! Nyok dah liburan ke entu vila biar pengalaman liburan elu berkesan!
Salah satu rekomendasi bisnis rumahan yang sedang trend ya ntu adalah bisnis warung kopi. Dengan kagak memiliki sebuah kedai ataupun food truck, kite hanya perlu membuka bisnis online melalui ojek online juga e-commerce lainnye untuk layanan antaranye. Apelagi jika kopi racikan udeh pas, dan sesuai dengan lidah bejibun orang, keuntungan kemudian akan datang menghampiri. Jika ingin mencari peluang usaha, dan ide yang menjanjikan, cobalah untuk memulai bisnis laundry. Apelagi jika kite membukanye di area apartemen, perkantoran, kampus, atau komplek perumahan baru. Karena kawasan ntu umumnye dihuni oleh mahasiswa, karyawan, serta pasangan muda yang sibuk, dan membutuhkan jasa pencucian pakaian yang cepat.
Berenang ntu merupakan salah satu kegiatan olahraga yang hampir disenangi oleh bejibun orang. Pasalnye ntu olahraga satu ini melibatkan pergerakan seluruh otot pada bagian tubuh yang dipercaya memiliki begitu banyak manfaat. Ini hal pertama yang menjadi kabar baik bagi semua orang. Renang kagak hanya menyenangkan, tetapi juga cukup ampuh untuk menjaga berat badan ideal Anda. Faktanye berenang selama satu jam kite dapat membakar 100-200 kalori, tentu saja dengan pertimbangan seberapa efisien anda berenang. Kalori yang dibakar tergantung dengan rutinitas latihan anda, semakin anda rutin maka renang bisa membakar kalori lebih efektif dibandingkan dengan olahraga lain seperti bersepeda.Selain dapat menjaga berat badan. Manfaat renang bagi tubuh selanjutnya adalah dapat menguatkan otot-otot di dalam tubuh, salah satunya adalah otot triceps. Bahkan peningkatan massa otot triceps ini dapat mencapai 23,8% apabila rutin berenang dalam delapan minggu atau lebih.
Doclang, ngêdêngêr namènyè mungkin bêlon banyak orang tau kulinèr êni. Kalo di Jakarta adè kêtoprak, di Bandung adè kupat tahu, di Bogor adè doclang. Kêtoprak, kupat tahu, amè doclang mêrupakan kulinèr nyang ampir mirip. Tapi, kêtupat nyang digunèin dalêm sajian doclang dibungkus makè daon patat. Salèh atu kêunikan laènnyè dari doclang adalah pikulan gêrobaknyè. Pikulan gêrobak doclang dominan bêwarnè ijo, auk dah adè kêsêpakêtan khusus atau adè sarat têrtêntu sêhinggè nyaris sêmuè pêdagang doclang punyè pikulan bêwarnè ijo. Hal laèn nyang ngêbèdain doclang dari ketoprak amè kupat tahu adalah pênggunèan kêntang. Têtêkan kêntang rêbus mêrupakan salèh atu bahan utamè sêlaèn kêtupat amè tahu.
Pêrcobèan dêngan bêrbagè mèkanismê ngumbah pakèan bêrlangsung sêcarè ora nêntu sêlamè abad kê-19. Bêrbagè pêrcobèan têrkait mèkanismê pêngumbahan pakèan dilakuin. Ampè padè akhirnyè taun 1767, èlmuan Jèrman bêrnamè Jacob Christian Schäffer nêmuin mêsin cuci. Tapi, ontong dibayangin mêsin ntu bêgawè otomatis. Mêsin cuci masing têrdiri atas tangki kayu amè tuas pêmutêr kayu. Carè gawènyè adalah dêngan nuangin aèr panas kê dalêm tangki, mutêr tuas buat ngumbah pakèan, têrus kêmudian mêrêsnyè di antarè duè rol kayu. Tangki mêsin cuci kêmudian dikêringin dêngan carè ngêbukè kêrannyè. Sêkitar 30 taun kêmudian, sêorang pêbisnis dari Amèrika Sêrikat, Nathaniel Briggs, mêrolèh hak patèn pêrtamè buat mêsin cuci.
Kalo buat beli barang elektronik nih aye emang kurang banget dalem nyari tau. Pokoknya langsing beli aja tuh kaga mikir-mikir lagi. Teus pas di rumah bari deh nyesel, knapa kaga ambil warna ini segala macem dah ada aja kurangnya. Ampe sekarang jiga masih gitu kaga pernha teliti dulu liat spesifikasi barang elektronik nyang mau dibeli. Hasilnya ya begitu jadi kaga kepake karna nyesel. Mangkanya suka diomelin tuh ama Babeh karna milih apa-apa tuh maen buru-buru bae. Abis aye tuh suka pusing karna kalo di sono tuh udah kebanyakan model jadi percuma juga nyari tau ntar juga di sono pilihanye beda.
Provinsi Sulawesi Tengah merupakan provinsi yang kaya akan budaya warisan nenek moyang yang diwariskannye secara turun-temurun. Tradisi dan budaya tetap terus terpelihara. Kepercayaannye warisan budaya juga tetap dilestarikannye dan dilakukannye dalam beberapa bentuk kegiatan adat tradisional seiring dengan pengaruh zaman modern seperti sekarang ini. Senjata tradisional Sulawesi Tengah beraneka ragam, sebagaimane daerah lain di Sulawesi, atau bahkan di Nusantara. Tombak Kanjae dan Surampa merupakan senjata tradisional yang termasuk senjata panjang yang sering digunakan oleh masyarakat Sulawesi Tengah pada zaman dahulu. Senjata tradisional ntu bisa berbentuk seperti tombak bermata tiga seperti senjata Trisula. Senjata tradisional dari Sulawesi Tengah ini menjadi senjata utama prajurit kerajaan sebagai sarana pertempuran pada masa lampau.
Waktu dua taon yang lalu aye liburan ke Bandung, aye nginep di salah satu vila di sono. Aye lupa namanye ape, intinye entu vila didominasi sama batu-batuan. Mulai dari mejanye, pilarnye, kursinye, tangganye, dinding kamar mandinye, westafel, dan laennye. Nah tapi selaen didomninasi sama batu-batuan, entu vila dilapisin sama banyak kaca yang bisa bikin kita nikmatin pemandangan alam di luar dari dalem vila. Jadinye kalo ujan atau elu males keluar, elu tetep bisa nikmatin entu pemandangan! Cakep bener deh entu vila dan pemandangannye. Selaen pemandangannye cakep, entu vila luas banget dan harganye juga terjangkau! Gas deh elu ke sono buat lburan! Kagak bakalan nyesel dah!
Saya pikir warung makan nasi Padang itu lebih mengundang selera di banding warung makan Tegal (warteg). Selain itu harga nya juga terjangkau untuk ukuran saya yg hanya karyawan biasa, kuli pabrik. Suatu waktu saat saya melewati pinggiran jalan saya pun melihat sebuah warung makan padang. Saya pun menghampiri nya dan kemudian memesan sebungkus untuk di bawa pulang kerumah, repot nya kalo jadi single parents pulang kerja di rumah tuh nggak ada yg Masakin. Saya pikir sebelum nya menu nya masih lengkap dengan segala lauk Pauk, sayur singkong dan nangka nya. Nafsu makan saya mendadak sedikit berkurang dan sedikit kecewa saat sang pemilik warung bilang, " Cuma ini yg ada pak!" Sambil mengambil nasi putih dari rice coker yg ada tulisan Philip nya (terus terang Philip ……..) Saya cuma melihat sepotong ayam goreng yg tampak nya sudah tak menarik lagi. Terpaksa deh akhir nya saya mengiyakan saja ucapan sang pemilik warung lantaran saya tidak ingin mengecewakan sang pemilik warung yg sudah mengambilkan nasi putih nya ke kertas pembungkus nasi. Nasi Padang rasa warung angkringan pun akhir nya saya bawa pulang.
Xavier entu udeh tau gimane caranye die ilangin stres. Nah die entu hobi ngedaki gunung make dari entu kalo die lagi stres, pas akhir pekan, die bakalan daki gunung. Nah kenape daki gunung bisa bikin Xavier ilangin stresnye? Karena katenye die, daki gunung entu die banyak aktivitas fisiknye, make dari entu, enih olahraga bisa micu lepasnye hormon endorfin yang bisajadi ilangin ataupun ngurangin stres. Udeh gitu nih ye, pas udeh sampe di  puncak tingginye, pemandangan dan udaranye entu juara bener kate Xavier. Pemandangannye penuh pohon dan hal ijo laennye yang nyejukin, udaranye pun juga bikin sejuk. Jadi kalo kate Xavier, 1 kegiatan daki entu dapet banyak manfaatnye.
Nasi padang adalah nasi putih yang disajikan dengan berbagai macam lauk-pauk khas maskan dari suku minagkabau Indonesia. Kata padang merujuk pada ibu kota provinsi Sumatra Barat: Padang. Nasi padang adalah sebuah hidangan yang disajikan secara lengkap secara prasmanan dengan daging, ikan, sayuran, dan makanan pedas yang dimakan dengan nasi putih. Nasi padang merupakan komoditas ekspor paling terkenal dan masyarakat Minangkabau mempunyai kontribusi yang besar untuk masakan Indonesia. Restoran padang biasanya ditandai dengan bangunan bergaya Rumah Gadang (atapnya yang lonjong dan melengkung) dilengkapi dengan gaya etalasenya yang khas. Etalase nasi padang biasanya terdiri dari piring dan mangkuk yang ditumpuk sedemikian rupa, ditata dan diisi dengan berbagai hidangan. Restoran padang, terutama yang kecil-menengah, biasanya memakai nama-nama dalam bahasa Minang.
Tapi kadang aye juga suka heran, kok masih ade aje orang nyang pahan tuh Al-Qur'an malah berbuat jahat ama kite. Kaga abis fikir dah itu di mana pikirannye. Aye ngerti ama paham mereka tuh mungkin aja lebih ngedalemin kitab suci jauh dibandingkan ama aye. Cuma ya kok lagi-lagi ade aje berita nyang kaga ngenakin tentang pemuka agama. Mudah-mudahan mah cepet dikasih hidayah dah, dan kite juga dijauhin tuh ama orang-oranf macem begitu. Sebenernya si sama aja ye, orang nyang pinter matematika belom tentu bisa ngajarin orang matematik. Nah, orang nyang kaga bisa baca A-Qur'an belom tentu bisa ngamalinnye jadj lebih banyak berserah diri dah sekaragmng.
Ade beberape kelebihan yang bisa elu dapetin kalo elu jadi seorang wirausaha atau pengusaha. Pertama, elu bebas buat atur kerjaan elu supaye lebih leluasa, termasuk jam kerja dan hari libur. Kedua, elu bisa tingkatin keterampilan dan kreativitas elu. Elu bisa ade kesempatan buat liat potensi diri, entah sebagai pengusaha ataupun pemimpin. Ketiga, elu bisa bantu ciptain lapangan kerja baru bagi orang laen. Keempat, elu bisa ngasilin keuntungan yang bisa elu pake buat tambahan modal maupun tabungan masa depan nanti. Nah entu die beberape keuntungan jadi wirausaha. Gimane, menarik kan? Gas gih sono pelajarin jadi wirausaha supaye elu bisa dapet keuntungannye.
Ngêdapêt kêuntungan gêdé mêrupakan salèh atu arêpan bagi saban orang nyang mao ngêbukè amè ngêjalanin sêbuah bisnis. Tapi, kagak sêlamènyè bisnis nyang dikêlolè bêjalan lancar. Kêrugian jugè bakal milu ngêwarnèin pêrjalanan bisnis. Carè pêrtamè supayè bisnis êlu bisè bêjalan mulus amè gampang bêkêmbang adalah dêngan ngêlakuin mètodê ATM (amatin, tiru, modpikasi). Mètodê êni amat ampuh kalo êlu bêlon ngêmilikin pêngalaman atau sumbêr modal nyang bisè ngêbantu bisnis êlu bêkêmbang. Lèngkah sêlanjutnyè adalah dêngan ngêlakuin risèt dêngan mêratiin sêkitar êlu. Sêlanjutnyè, kêhadiran bisnis êlu padè dasarnyè kudu ngasih solusi têradêp masalèh nyang nongol di sêkitaran kitè. Hal êni bêrkaitan amè digitalisasi nyang prinsipnyè ngêgampangin, bukan nyulitin calon konsumèn. Terakhir, sêbagè pêbisnis, êlu kudu punyè tingkat krèatipitas amè analisis nyang tinggi.
Bue durian atau nyang dikenal pake name bue duren ntu bue nyang unik amet dengan harge nyang mahal. Bue nyang dari luar punye kesen nakutin gare-gare punye banyak duri tapi ternyate didalemnye bikin mulut nganga. Bue durian atau duren emang sering dijulukin jadi King of Fruits alias Raje Bue. Beberape orang demen amet ame arome, rase serte teksturnye nyang pulen tapi banyak juga nyang malahan kaga rose buat nyium aromanye nyang tajem. Bagen ge berkulit duri ama punye arome tajem, masi banyak orang kaga sabar nungguin ampe musim duren dateng. Bue duren sebenernye punye kandungan Vitamin B1, Vitamin B2, Vitamin C, Kalium, Kalsium ama Fosfor nyang jadi nutrisi penting buat awak.
Elu sadar kagak, kalo laptop entu jadi alat teknologi yang penting bener buat laksanain kegiatan sehari-hari? Mulai dari para pelajar sekolah ataupun mahasiswa universitas, sampe para pekerja pade butuh alat teknologi satu entu buat kegiatan sehari-hari. Nah apelagi pas pandemi COVID-19, bisa dikate mayoritas kegiatan dijadiin kegiatan online atau daring. Jelas aje alat teknologi satu entu jadi hal yang kudu dimilikin. Bahkan entu alat teknologi yang udeh ade dari waktu entu, jadi makin berkembang spesifikasinye dan aplikasinye. Laptop yang makin canggih jadi bisa ngerjain tugas atau proyek, ngedesain, edit segala macem, dan ketemuan secara virtual! Nyok deh nabung buat beli alat teknologi yang canggih satu entu!
Sêbêlon pandêmi, biasènyè hal nyang dilakuin wayah bosên di rumèh adalah nonton pèlêm di bioskop barêng kêluargè, têmên, atau gacoan. Adènyè pandêmi ngêja kêgiatan di luar rumèh têrbatês. Untungnyè karang banyak layanan nonton pèlêm daring nyang lègal. Jadi, êlu kagak kudu kêluar rumèh lagi buat nonton pèlêm. Supayè nontonnyè mangkin rêsêp, adè bêbêrapè hal nyang kudu êlu opènin. Pêrtamè, têntuin waktu nonton nyang pas amè kêluargè, têmên, atau gacoanlu. Kalo udèh sêpakêt waktunyè, wayahnya nêntuin pèlêm nyang mao ditonton. Pilih pèlêm nyang sêmuenyè dêmên, yè. Abis ntu, cèk tipi, spèkêr, amè jaringan intêrnèt. Pastiin intêrnèt stabil biar nontonnyè lancar. Têrakhir, siapin gayêman paporitlu. Nah, sêlamêt nonton dah!
Buat orang nyang ude terbiase ngegayem pete, pete ntu makanan paket lengkap kalo kagak ade pete kerasa hambar. Biar kata begitu, kagak dikit juga orang yang kagak demen lalapan eni. Rasanye yang dianggep pait ama nimbulin efek samping bebauan kurang sedep. Macem congor lu yang bisa aje bau got, aroma urin ama kentut jadi kagak sedep bikin orang milih kagak makan pete. Menurut penelitian paling anyar yang dilakuin peneliti, katanye orang-orang yang berjuang dengan gangguan depresi, banyak yang ngerasa jauh lebih baik abis makan pete. Soalnye pete ngandung tryptophan, sejenis protein yang diubah ama badan jadi serotonin, katanye sih bisa bikin badan enjoy, ningkatin mood ama biasanye bikin orang ngerasa lebih nyaman.
Bêrbagè masalèh dalêm hubungan bisè nongol karna komunikasi nyang kagak kêjalin baèk antarè pasangan. Sayangnyè, kagak sêmuè pasangan sadar pêntingnyè komunikasi ampè akhirnyè mêrèka ngêrasèin kesulitan nyêlêsèin konplik dalêm hubungan. Kalo pèngèn ngêmilikin hubungan nyang sèhat, pêrbaèkin polè komunikasi. Hal ênilah nyang pêrlu dipêratiin buat bêlajar ngêjadi dèwasè dalêm hubungan. Sêbuah hubungan nyang dèwasè tumannyè ngêmilikin polè komunikasi nyang baèk. Êlu amè pasangan kagak ragu buat saling kêbukè. Ngêmilikin jalur komunikasi nyang kêbukè amat pênting di antarè pasangan. Êni ngêmungkinin kêduènyè buat ngèksprèsiin hal nyang mêrèka pèngènin amè ngêjè sêmuènyè danta di antarè mêrèka. Lalu, kalo êlu amè pasangan kêbukè atu amè laèn, bakal lêbih gampang buat bêsikap transparan nyang pênting pêranti ngêbangun kêpêrcayèan dalêm hubungan.
Tiap agama entu punya tempat atau rumah ibadah dan pastinye punya bentuk ciri khas masing-masing. Misalnye, agama Islam rumah ibadahnye entu Masjid, Protestan dan Katolik entu gereja, Hindu entu Pura, Buddha entu vihara, dan Konghucu entu Kelenteng. Rumah ibadah entu dikate sebagai sarana keagamaan yang penting bagi semua pemeluk agamanye di suatu tempat. Terusnye, rumah ibadah entu katanye identik sama simbol “keberadaan” pemeluk agamanye mereka. Abis entu selain jadi simbol, rumah ibadah pastinye juga buat tempat beribadah dan penyiaran agama. Entu semua bertujuan biar kehidupan spiritual pemeluk agama tersebut menjadi lebih baik. Rumah ibadah entu penting makanye kenyamanannye jadi prioritas utama. Jadinye, rumah ibadah dibikin biar bisa menuhin kebutuhan spiritual umat beragama. Nah kalo elu Islam, udeh pernah ke masjid belom? Kalo belom, gas gih sono ke masjid! Banyak juga masjid yang bagus!